
Lengua lombarda 


Quest articol chi l'e scrivuu in lombard, gratia milanesa. 


Lengua lombarda (Lumbaart, 
Lombard, Lumbard) 

varda anca: lengua 


El lombard o lengua lombarda a l'e ona lengua romanza 
occidentala parlada principalment in Lombardia e alter 
canton arent e, per effett de l'emigrazion lombarda, anca 


in d'on poo de comunita del Sud America. 


[l] 


Per via de la mancanza de ona koine i vari dialett del 
lombard han avuu on desvilupp independent in tra de lor, 
pero cont el mantegni de la mutua intelligibilita e de 'na 
solida bas fonetica e grammatical in comun. 

El termin lengua lombarda a l'e donca doperaa per indica 
el cluster, ossia l'insemma di variant che fan su la lengua. 

In la lenguistega italiana a l'e ciamaa despess "dialett", per 
el so utilizz minga offizial e tipicament sottamiss a la 
lengua toscana. 

Distribuzion geografica 

Per savenn pussee, varda I'articol Diffusion del lombard foeura de la Lombardia. 


El lombard a l'e parlaa in la pupart de la Lombardia, foeura che 
'na quaj part meridional di province de Pavia e Mantoa, e in del 
Canton Tesin, in del Grison Italian, in la insci ciamada 
Lombardia svizzera, in di province de Novara e VCO in Piemont 
e in di vaj ocidentai del Trentin. 

In pratega i confin del lombard a hinn quej del Ducaa de Milan 
finna al 1426, che '1 gh'eva dent la Lombardia orientala, el Tesin e 
la Lombardia savojarda, terr che poeu l'ha perduu ma che l'ha 
tegnuu on fort influss coltural. 

Per l'emigrazion el s'e spantegaa anca in Brasil e in Argentina . 

Storia de la lengua 

Per savenn pussee, varda i articoi Letteradura 
, lombarda, Letteradura milanesa e Storia de la 
lengua lombarda. 



Confront intra la lengua lombarda 
incoeu (giald) coi domini di Viscont in 
del XIV secol 


Origin 

I primm testimonianz de l'evoluzion del latin volgar de la Lombardia ja troeuvom in del secol quell de 13, 
cont el Sermon divin del Peder de Barsegape. 

L'influenza de la lengua occitana a l'era assee forta, e tanc la drovaven inveci che el lombard, e anca quej 
che scerniven el lombard ghe metteven dent di occitanism. 

In realta el letteraa lombard pussee important a l'e staa Bonvesin de la Riva, autor del Liber di Tre Scricciur, 
che '1 parla de l'aldila e '1 mett ona prima introduzion del contrappass in la letteradura romanza. 

In quej agn la letteradura religiosa a l'era ciarament la pussee importanta, cont di componiment 'me la 
Leggenda de San Bassian a Lod o el Mayor gremeza a Bressa, che parlaven de Gesu o di Sant. 

I primm citazion 

I primm citazion del lombard, probabilment in quej agn pussee grand de la lengua d'incoeu, resalissen 
semper a quej agn. 





























La prima citazion cognossuda a l'e del 1280 in d'on test del Salimbene de Adam, e se legg: 


•>) «optime loquebatur gallice tuscice et lombardice» 

Ossia "parlava ben franzes, toscan e lombard". Anca el codes poetich occitan Leys d'amors el cita el 
lombard insemma a di alter lengov d'Europa in la fras: "Apelam lengatge estranh coma frances, engles, 
espanhol, gasco, lombard". 


El period de mezz 

In di secoi dopo a gh'e staa on perdes del lombard in favor del toscan, lengua favorida anca del riv di omen 
fiorentin de coltura a Milan voruu del Lodovigh el Mor, pero on quaj letteraa, come el Lancin Curt, l'ha 
suttaa a doperaa el lombard in di so composizion. Semper ligaa a Lodovigh on sonett del 1499 in su la so 
fin. 

A parti del 1500 el lombard l'e staa pussee doperaa, ma a la fin del midemm secoi on retorn del latin l'ha 
menaa tanc intellettuai, 'me el Carlo Boromee, a difend e promoeuv el toscan. 

In del 1610 el sortiss el Varon Milanes, dizionari etimologich, compagnaa poeu del Prissian, intregament in 
milanes, che '1 mett i bas de la grafia milanesa classega. 


L'eta moderna 

In tra el 1600 e '1 1800 i figur de Carlo Maria Maggi e de Carlo Porta han cambiaa la letteradura lombarda: 
El primm, drammaturgh, l'ha fondaa la moderna ortografia milanesa, inveci el segond, burocrat, l'ha portaa a 
on nivell pussee volt la letteradura milanesa. 

Di alter personn important per el Lombard a hinn staa Giusepp Parin, Domenegh Balestree, Carl'Antoni 
Tanz e Francesch Cherubin, autor de on dizionari milanes e de ona antologia in 12 volum in sui oeuver 
milanes. 


El 1900 

In del 1900 on poo de gent l'ha scrivuu in lombard, in vari maner. Poeudom cita el Franco Loi, Gioann 
D'Anzi, Giorgio Strehler, Enzo Jannacci, Dario Fo, Nanni Svampa, Ivan Della Mea, Francesco Magni. 

A1 principi del 1900 di member lombard del Partii Liberal, come el Bortol Belott, scriven di poesij in 
Lombard. 


Incoeu 

yP Per savenn pussee, varda I'articol Musega lombarda. 


Incoeu el lombard l'ha vist l'unega legg de tutela in so favor, fada de la Region Lombardia a settember 2016. 

A gh’e on poo de band e cantant che sonen e canten in lombard, come el Dellino Farmer e ’1 Longobardeath. 
A gh'e staa anca di traduzion di liber in lombard. 

A gh'e staa, in di agn 2010, anca di tentativ de standardizzazion de la lengua, come la Scriver Lombard o i 
adattament de la grafia milanesa. 





















In del 2017 la Region Lombardia l'ha patrocinaa l'iniziativa de Spiran del Noeuv Festival de la Musica 
Lombarda. 


Varieta 


Tipicamente el Lombard a l'e spartii in do varieta: 

1. Lombard ocidental 

2. Lombard oriental 

Cont division l'Adda. A1 di d'incoeu a l'e tipicament giontaa el 
lombard alpin, e di voeult a l'e anca scorporaa el dialet t trentin 
ocidental del lombard oriental. 


Lombard ocidental 

El Lombard ocidental el gh'ha dent i dialett che han avuu 'me dialett 
de riferiment el dialett mil anes, come el dialett paves, el dialett 
lodesan o '1 dialett tesines. 




A 



La classificazion di dialett lombard 
per I’enciclopedia Treccani 


I so tratt tipegh a hinn: 

1. Evoluzion de la u latina in /y/ 

2. Lenizion di I in di formi "olu" del latin (milanes: Fioeu, bergamasch: Fioeul) 

3. Elision de la e in del plural femminil (milanes: la gatta - i gatt, bergamasch: la gatta - i gatte) 


Lombard oriental 

El lombard oriental a l'e parlaa in quej territori de lengua lombarda ch'hinn staa governaa de Venezia. L'ha 
avuu mai on center linguistich ciar e nett. 

I so caratteristich a hinn: 

1. Lenizion de v e n (milanes: can, bergamasch: ca) 

2. Plural de t in c (gatt - gacc) 

3. Evoluzion de la u latina in /o/ (milanes: unich, bergamasch: oeunegh) 

4. Evoluzion de la i latina in e (latin: hinc hodie, milanes: Incoeu, bergamasch: Encoeu) 

5. Participi in t (milanes. Parlaa, bergamasch: Parlat) 

El lombard oriental, per via de la dominazion veneta, el gh'ha on poo de venetism e gh'e di formi ciappaa de 
la lengua veneta anca in la grammatica. 

Trentin ocidental 

El trentin ocidental el conserva di tratt fonetich arcaich respett del lombard oriental. Per esempi: 

1. La n a l'e lenida men respett al lombard oriental (lomb. occ. [ta:nt], lomb. or. [tat], giud. [tat], 
rend, [tant]) e la resta semper a la fin 

2. On quaj dialett l'ha perduu la lyl 

















3. Conservazion di ness latin "pi" e "fl" (bergamasch: fior, Trentin ocidental: flor) 

A gh'e anca di venetism per la svesinanza cont la venetofonia trentina. Per esempi "insci" se dis "cossi", 
come in veneto. 


Lombard alpin 

El Lombard alpin a l'e parlaa in di vaj de confin cont el romance, e l'e influenzaa del retoromanz. 

I so caratteristich a hinn: 

1. Despess i ness latin "cl", "pi", "gl" e "fl" a hinn guarnaa (milanes: pussee, pos'eiavin: plussee) 

2. A hinn guarnaa i r a I'infinii (milanes: scriv, bregajot: scrivar) 

A gh'e di particolarita in di singoi dialett a nivell del plural: Se la pupart la seguiss el modell lombard, on 
quaj dialett el muda l'articol (per esempi la vacca - lan vacca) o dopera el suffiss -en come in todesch: (la 
vacca - la vacchen) 

Morfologia e grammatica 


El Lombard, come la pupart di lengov romanz, a l'e ona lengua SVO. 

I verb i gh'ha quater coniugazion, che in d'on poo de dialett se resoeulven in tre reali z zazion. La negazion, 
foeura de on quaj cas eccezional, a l'e doma postverbal e singola. A l'e present anca la forma interrogativa 
cont inversion de verb e pronomm, voramai perduda in di dialett pussee cittadin. 

A gh'e 8 pronomm: 7 a hinn comun a tutta la lengua, 1 a l'e tipich doma de on quaj dialett e l'e "lore", ossia 
la terza plural femminina. 


Articol 

In Lombard a gh'e i articoi determinativ, indeterminativ e partitiv. 

L'articol determinativ l'indica on soggett giamo ciar e nominaa in del descors, inveci quell indeterminativ in 
soggett noeuv e minga definii. El partitiv a l'e doma el plural de l'indeterminativ e '1 indica on numer 
indefinii de soggett: Per esempi in la fras "l'e entrada ona mosca, la mosca l'e andada in sul cavagn con dent 
del pan" se troeuven tucc i modalita de 1'articoL 


Aggetiv 

I aggettiv a hinn spartii in do categorij: 

■ Aggettiv qualificativ 

■ Aggettiv determinativ 

I aggettiv qualificativ spieghen ona qualita del soggett, e i gh'ha di grad. Tucc i alter, 'me quej de possess, a 
hinn determinativ. 


Singolar e plural 




El Lombard el gh'ha on sistema plural che l'e puttost sofistegaa e variegaaee arent a quell di lengov 
italoromanz. 

De fatt, el plural de om el presenta diferent soluzion, a segonda de la zonna e del termen. Quell de donna l'e 
un cicininn piissee sempliz. 

On quaj esempi per el Lombard Ocidental: 

El Pont, i Pone - Tutt, tucc - Tant, tanc 

El Tavolin, i Tavolitt - El Cadreghin, i Cadreghitt - El Tognin, i Tognitt 

El Vegett, i Vegitt - El Martinett, i Martinitt - El Povarett, i Povaritt 

L'Ann, i Agn - El Pann, i Pagn - El Dann, i Dagn 

El Basell, i Basej - el Tarell, i Tarej - El Cavall, i Cavaj 

El Sistema, i Sistema - El poemma, i Poemma - El Barista, i Barista 

El Mur, i Mur - El Savon, i Savon - El Moron, i Moron 

El Lavandee, i Lavandee - El Sentee, i Sentee - el Pensee, i Pensee 

El Fioeu (6 curta e overta), i Fioeu(j) (6 longa e streccia) - El Fasoeu(o curta e overta), i Fasoeu(j) (o longa e 
streccia)- la Ninoeu(o curta e overta), i Ninoeu (o longa e streccia) 

La Massera, i masser - la Ringhera, i Ringher - la Portera, i Porter 
La Tosa, i Tosann - l'Omm, i Omen - el Pe, i Pee 

Fonetica 


Vocai 

El Lombard el gh'ha 9 vocai parnonziaa in d'ona quaj manera differenta e a hinn: 


Vocal 

IPA 

A 

lal 

E/EE 

lei 

E 

/£/ 

1 l\l 

O 

/o/, lul, hi 

U 

:/y/ 

Oeu 

/o/, Icel 


In d'on quaj dialett de confin a gh'e anca la vocal neutra schwa, tipega de la lengua piemontesa. 

Longhezza 

In la pupart di dialett lombard la longhezza vocalica la gh'ha ona quaj importanza. 

In tanc dialett occidental la definiss anca el participi passaa, per esempi /par'la/ l'e infinii, inveci /par'la:/ l'e 
participi. 

In d'on quaj dialett tesines e cremones, la longhezza a l'e importanta anca in mezz di paroll. Tipicament pero 
a l'e minga scrivuda, foeura di cas di participi. 


Consonant 





El sistema consonantich del lombard a l'e assee normal per ona lengua romanza ocidental. Gh'e, in tucc i 
dialett lombard, 26 consonant, de che do a hinn tipich di dialett particolar de la zona bressana. 

Scrittura 


A gh'e no, al di d'incoeu, on sistema grafich unich doperaa de la pupart di lombardofon. Finna al 1900 circa 
la pupart di dialett lombard la compartiva on sistema grafich arent di indicazion del Varon Milanes, ma poeu 
tanc dialett, soratutt del lombard oriental o del Tesin, a hinn passaa a di ortografij ciappaa de 1'italian. 

Al di d'incoeu donca a gh'e trii sistema doperaa: 

1. El sistema milanes classich cont i so variant 

2. I sistema fonetich, derivaa de la ortografia ticinesa 

3. L'ortografia polinomica Scriver Lombard 

Recognossiment 


El lombard a l'e recognossuu come lengua individual de part de 1'ISO, cont el codes "lmo". Anca l'UNESCO 
la recognoss el lombard come lengua a ris'c de descompari. 

El lombard a l'e pienament dent de la definizion de lengua minoritaria de la Carta Europea di Lengov 
Regional o Minoritari, carta che pero l'ltalia l'ha no ratificaa, e donca la resta minga tutelata del Stat Italian. 
L'e inveci recognossuda e salvaguardada de la Region Lombardia dal settember 2016. 

Nanca in Svizzera el lombard a l'e recognossu offizialment, anca se l'e salvaguardaa anca di orghen cantonai 
e federal 'me la television. 

Varda anca 


■ Lumbard ucidental 

■ Lumbard uriental 

■ Urtugrafia del CLL 

■ Storia de la lengua lombarda 

■ Letteradura lombarda 

■ La lingua lombarda esiste? - Patrimoni linguistici (http://patrimonilinguistici.it/la-lingua-lombard 
a-esiste/) 

■ Dialetti lombardi - Treccani (http://www.treccani.it/enciclopedia/dialetti-lombardi_%28Enciclope 
dia-dell%27ltaliano%29/) 

- UNESCO RED BOOK ON ENDANGERED LANGUAGES: EUROPE (http://www.helsinki.fi/~ta 
salmin/europe_index.html) 

■ L'oltretomba senz'anima di Bonvesin (http://www.treccani.it/magazine/lingua_italiana/articoli/pe 

■ Scope of denotation for language identifiers (http://www-01.sil.org/iso639-3/scope.asp) 

■ Piemontese, 100 e lode (http://www.rivistaetnie.com/piemontese-110-e-lode/) 

■ UNESCO Atlas: Lombard (http://www.unesco.org/languages-atlas/en/atlasmap/language-id-38 
2.html) 







■ Policy and Planning for Endangered Languages (https://books.google.it/books?id=v-ZBCgAAQ 
BAJ&pg=PA130&dq=lombard+cluster+of+homogeneous&hl=it&sa=X&redir_esc=y#v=onepage 
&q&f=false) 

■ Imo - SIL (http://www-01.sil.org/iso639-3/documentation.asp?id=LMO) 


Ligamm de foeura 


■ Centro di dialettologia e di etnografia del Cantone Ticino (http://www.ti.ch/DECS/DC/cde/) 

■ Istituto di dialettologia e di etnografia valtellinese e valchiavennasca (http://associazioni.provin 
cia.so.it/idevv/) 

■ LSI - Lessico dialettale della Svizzera italiana (http://www.ti.ch/decs/dc/cde/temi/lessico.asp7m 
enu=ll) 

■ VSI - Vocabolario dei dialetti della Svizzera italiana (http://www.ti.ch/decs/dc/cde/temi/vocabola 
rio.asp) 

■ DOSI - Documenti orali della Svizzera italiana (http://www.ti.ch/decs/dc/CDE/temi/documentior 
ali.asp) 

■ RTSI: Acquarelli popolari (http://www.rtsi.ch/scrittori/), sitt ticines cont intervist e contegnuu in 
ticines. 

■ II Liber Russ de I'UNESCO sura i lenguagg in pericul: Europa. Lenguagg putenzialment in 
pericul (http://www.helsinki.fi/~tasalmin/europe_index.html#potentially), induve 'I Lumbart I'e 
clasificaa cume un lenguagg putenzialment in pericul. 

■ Proverbi lombardi, raccolti ed illustrati dal professore Samarani Bonifacio. Milano, 1858 (http:// 
books, google. it/books?id=W08CAAAAQAAJ&pg=PA6&dq=dialetto+ticinese&hl=it&ei=TZQjTb 
DVDoeSswbjy5yVCw&sa=X&oi=book_result&ct=result&resnum=l&ved=0CCUQ6AEwADg8#v 

■ LinguaLombarda.it, bibliotega digitala dedicada a la produzion in lengua lombarda (https://ww 
w.lingualombarda.it) 

1. Parlaa a Botuvera, in Brasile, comun fondaa da emigraa italian de la pianura in tra Trevigl e 
Crema. Una tesi de I'Universita de Leiden su del Bergamasch Brasilian : [1] (https:/ /openacces 
s.leidenuniv.n l/bitstre am/han dle/1887/52581/Thesis.pdf?sequence=l). 

